Известие относно действащите антидъмпингови и изравнителни мерки във връзка с вноса на определени пневматични гуми, нови или регенерирани, от каучук, от видовете, използвани за автобуси или камиони, с индекс на натоварване, по-голям от 121, с произход от Китайската народна република: промяна на наименованието на дружество, за което се прилага митническата ставка за невключените в извадката оказали съдействие дружества

(2019/C 259/06)

За вноса на определени пневматични гуми, нови или регенерирани, от каучук, от видовете, използвани за автобуси или камиони, с индекс на натоварване, по-голям от 121, с произход от Китайската народна република се прилагат окончателни антидъмпингови и изравнителни мита, наложени с Регламент за изпълнение (ЕС) 2018/1579 на Комисията (1) („Регламент (ЕС) 2018/1579“) и Регламент за изпълнение (ЕС) 2018/1690 на Комисията (2) („Регламент (ЕС) 2018/1690“).

Sailun Jinyu Group Co. Ltd., допълнителен код по ТАРИК C351 (3) — дружество, разположено в Китайската народна република, за чийто износ за Съюза на определени пневматични гуми, нови или регенерирани, от каучук, от видовете, използвани за автобуси или камиони, с индекс на натоварване, по-голям от 121, се прилагат ставката на антидъмпинговото мито от 21,62 EUR/бройка и ставката на изравнителното мито от 27,69 EUR/бройка, информира Комисията, че е променило наименованието си, както следва.

Дружеството поиска от Комисията да потвърди, че промяната на наименованието не засяга правото му да се ползва от ставката на антидъмпинговото и изравнителното мито, прилагани за него при предишното му наименование.

Комисията разгледа представената информация и заключи, че промяната на наименованието не засяга констатациите от Регламент (ЕС) 2018/1579 и Регламент (ЕС) 2018/1690.

Поради това позоваването в приложението към Регламент (ЕС) 2018/1579 и в приложение I към Регламент (ЕС) 2018/1690 на:

Sailun Jinyu Group Co., Ltd C351

следва да се чете:

Sailun Group Co., Ltd C351

Допълнителният код по ТАРИК C351, преди това определен за Sailun Jinyu Group Co., Ltd, се прилага за Sailun Group Co., Ltd.

(1) Регламент за изпълнение (ЕС) 2018/1579 на Комисията от 18 октомври 2018 г. за налагане на окончателно антидъмпингово мито и за окончателно събиране на временното мито върху вноса на определени пневматични гуми, нови или регенерирани, от каучук, от видовете, използвани за автобуси или камиони, с индекс на натоварване, по-голям от 121, с произход от Китайската народна република, и за отмяна на Регламент за изпълнение (ЕС) 2018/163 (ОВ L 263, 22.10.2018 г., стр. 3).

(2) Регламент за изпълнение (ЕС) 2018/1690 на Комисията от 9 ноември 2018 г. за налагане на окончателно изравнително мито върху вноса на определени пневматични гуми, нови или регенерирани, от каучук, от видовете, използвани за автобуси или камиони, с индекс на натоварване, по-голям от 121, с произход от Китайската народна република, и за изменение на Регламент за изпълнение (ЕС) 2018/1579 на Комисията за налагане на окончателно антидъмпингово мито и за окончателно събиране на временното мито върху вноса на определени пневматични гуми, нови или регенерирани, от каучук, от видовете, използвани за автобуси или камиони, с индекс на натоварване, по-голям от 121, с произход от Китайската народна република, и за отмяна на Регламент за изпълнение (ЕС) 2018/163 (ОВ L 283, 12.11.2018 г., стр. 1).

(3) Интегрирана тарифа на Европейския съюз.